EkBass/fiwiki-20250220-pages-articles huggingface dataset:
Finnish Comms Awards

Finnish Comms Awards on Marketing Finlandin järjestämä markkinointiviestintäalan kilpailu. == Lähteet == * Suomi 100 putsasi pöydän Finnish Comms Awardseissa 2018, Mainonta & Markkinointi * MTL uudistaa viestintäkilpailunsa, Mainonta & Markkinointi * MTL:n uusi viestintäkilpailu palkitsee asiakaskokemuksesta ja tuloksellisesta yhteistyöstä, STT Info == Aiheesta muualla == * Lue lisää kilpailun nettisivuilta Luokka:Markkinointiviestintäalan kilpailut
Batysfääri

Batysfääri eli syvyyspallo on ihmisen kuljettamaan pystyvä epäitsenäinen sukelluslaite. == Alkuperä == Ensimmäisen batysfäärin rakensivat luonnontutkija William Beebe ja insinööri Otis Barton vuonna 1930. Laite oli teräksinen jalaksin varustettu pallo johon mahtui kaksi miestä ja joka suljettiin ulkopuolelta pulttaamalla. Laitteessa oli vahva nostovaijeri jonka kyljessä olivat sähkö- ja puhelinkaapelit. Laitteen heikkous oli sen vaatima raskas nostovaijeri joka rajoitti toimintaa. Samoin sillä sukeltaminen oli riskialtista, koska sen sisältä pelastaminen olisi ollut liki mahdotonta.Beebe 1940 Barton jatkoi sukeltamista parannetun laitteen, bentoskoopin, avulla aina vuoteen 1950. Hän kehitti laitteistoon ulkopuoliset valonheittimet sekä ulkopuoliset mekaaniset käsivarret.Jokinen 1996 == Nykyisin == Sukelluspalloa tai siitä edelleen kehitettyä sukelluskelloa käytetään edelleen. Nykyään niissä on omat voimanlähteet ja kelluntasäiliöt, ja ne saavat käyttövoimansa umbilikaalin kautta, eli ne ovat etupäässä eräänlaisia vaijeriohjattuja pienoissukellusveneitä. Nykyisin niiden olennaisin osa ovat merivesihydrauliset mekaaniset kourat eli manipulaattorit.Cousteau 1972 == Lähteet == * William Beebe: Valtamerten syvyyksissä; suom. Kyllikki Kovero, Otava 1940 * Jacques Cousteau: Merten salaisuudet, Ex Libris/Hobby Hall 1972 * Kari Jokinen: Sukeltajan tie, Otava 1996, ISBN 951-1-1446-4 === Viitteet === Luokka:Sukellus
Anarawd ap Rhodri Mawr

Anarawd ap Rhodri Mawr oli Walesissa sijainneen Gwyneddin kuningaskunnan hallitsija vuosina 878–916 ja mahdollisesti oman aikanasa voimakkain walesilainen hallitsija. Anarawd ap Rhodri oli Gwyneddin kuningas Rhodri Mawrin poika. Joidenkin lähteiden mukaan hänellä oli viisi veljeä. Anarawd nousi Gwyneddin kuninkaaksi vuonna 878. Walesilaisen munnki Asserin kirjoitusten mukaan Anarawd liittoutui 880-luvulla Northumbrian viikinkikuningas Guthfrithin kanssa Wessexin kuningas Alfred Suurta vastaan. Hänen sanotaan olleen lähellä myös Deheubarthin, Dyfedin, Glywysingin, Gwentin ja Brycheiniogin yhdistämistä Gwyneddin alaisuuteen. Muut Walesin kuninkaat estivät kuitenkin alueen yhdistymisen liittoutumalla Anarawdia vastaan Alfred Suuren kanssa. Myös Anarawd vaihtoi lopulta puolia 890-luvulla. Suurin osa Walesia oli näin tuolloin myös Alfredin yliherruuden alaisena. Anaeawdin mainitaan tehneen sotaretkiä yhdessä englantilaisten kanssa Alfredin vaikutusvallan uolkopuolelle jääneen Ceredigionin alueella vuonna 895. Anarawd kuoli vuonna 916. Bruty Tywysogyonin kronikka kutsuu häntä nimellä brittien kuninkaaksi eli Brenhin y Bryttanyeit, mikä lienee osoitus hänen asemastaan Walesin voimakkaimpana paikallisena hallitsijana. ==Lähteet== Luokka:Walesin hallitsijat Luokka:Syntymävuosi tuntematon Luokka:Vuonna 916 kuolleet
Ampumahiihdon Suomen-mestaruuskilpailut 2019

Vuoden 2019 ampumahiihdon Suomen-mestaruuskilpailut järjestettiin Hämeenlinnan Ahvenistossa 29.–31. maaliskuuta 2019. Kilpailujen järjestävä seura oli Ahveniston Ampumahiihtäjät. Suomen-mestaruudet ratkaisttiin viesteissä, pikakilpailuissa ja yhteislähdöissä. Myös nuorten SM-mitaleista kilpailtiin pikamatkoilla ja viesteissä. ==Miehet== === 3x7,5 km viesti === Päivämäärä: 29. maaliskuuta Sija Joukkue Viestinviejät Sakot Aika 1 Kontiolahden Urheilijat 1 Antti Repo, Otto-Eemil Karvinen, Tuomas Grönman 2 Tuusulan Voima- Veikot Ari-Pekka Laine, Tuomas Harjula, Jaakko Ranta 3 Soisalon Ampumahiihtäjät Santeri Kolehmainen, Tuukka Invenius, Otto Invenius 4 Ahveniston Ampumahiihtäjät 5 Imatran Urheilijat 6 Saloisten Reipas === 9,0 km pikakilpailu === Päivämäärä: 30. maaliskuuta Sija Kilpailija Seura Sakot Aika 1 Olli Hiidensalo Lahden Hiihtoseura 2 Tuomas Grönman Kontiolahden Urheilijat 3 Heikki Laitinen Virtasalmen Urheilijat 4 Antti Repo Kontiolahden Urheilijat 5 Matti Hakala Ahveniston Ampumahiihtäjät 6 Lauri Peltoniemi Saloisten Reipas === 14,0 km yhteislähtö === Päivämäärä: 31. maaliskuuta Sija Kilpailija Seura Sakot Aika 1 Olli Hiidensalo Lahden Hiihtoseura 2 Tero Seppälä Haapajärven Kiilat 3 Tuomas Grönman Kontiolahden Urheilijat 4 Jaakko Ranta Tuusulan Voima- Veikot 5 Matti Hakala Ahveniston Ampumahiihtäjät 6 Otto Ruusunen Ahveniston Ampumahiihtäjät ==Naiset== === 3 × 6 km viesti === Päivämäärä: 29. maaliskuuta Sija Joukkue Viestinviejät Sakot Aika 1 Ahveniston Ampumahiihtäjät 2 2 Enon Kisa-Pojat 3 Ahveniston Ampumahiihtäjät 4 Kontiolahden Urheilijat 5 Ounasvaaran Hiihtoseura 6 Ahveniston Ampumahiihtäjät 3 === 7 km pikakilpailu === Päivämäärä: 30. maaliskuuta Sija Kilpailija Seura Sakot Aika 1 Nastassia Kinnunen Kontiolahden Urheilijat 2 Suvi Minkkinen Joutsan Pommi 3 Laura Toivanen Enon Kisa-Pojat 4 Sanna Markkanen Leppävirran Viri 5 Iida Sirviö Sotkamon Jymy 6 Annukka Siltakorpi Kurikan Ryhti === 12 km yhteislähtö === Päivämäärä: 31. maaliskuuta Sija Kilpailija Seura Sakot Aika 1 Kaisa Mäkäräinen Kontiolahden Urheilijat 2 Jenny Fellman IF Åland 3 Heidi Nikkinen Kouvolan Hiihtoseura 4 Nastassia Kinnunen Kontiolahden Urheilijat 5 Venla Lehtonen Imatran Urheilijat 6 Suvi Minkkinen Joutsan Pommi == Mitalitaulukko == Sija Joukkue 1 2 3 == Lähteet == * Kilpailunjärjestäjän sivusto * Kilpailut Suomen ampumahiihtoliiton kilpailukalenterissa 2019 Suomen-mestaruuskilpailut Luokka:Hämeenlinnan urheilutapahtumat
Tanssilattialla (Anssi Kelan kappale)

”Tanssilattialla” on suomalaisen laulaja-lauluntekijän Anssi Kelan kappale, joka julkaistiin promosinglenä toukokuussa 2015. Kappale on toinen singlejulkaisu Kelan kuudennelta sooloalbumilta Nostalgiaa. ”Tanssilattialla” rakentuu bassokuvion ympärille, jota Kela oli kantanut mukana pitkään. Lisättyään taustalle rummut hän kuitenkin totesi, että bassolinjan oli ”liian monimutkainen” ja päätti yksinkertaistaa sitä. Kappaleen kitararaidat on soitettu Fender Custom Shopin Nile Rodgers Hitmaker Starocaster -replikakitaralla. Sanoitukset pohjautuvat tositarinaan; Kela oli yhtyeineen esiintymässä Ruotsin-risteilyllä ja konsertin jälkeen hän kiinnitti huomion tanssilattialla olevaan mieheen, joka ”toiveikkaana lähestyi naisryhmiä tullakseen kerta toisensa jälkeen torjutuksi.” Kela myöhemmin totesi: ”Välillä törmää vaan asioihin tai ilmiöihin, joita tulee myöhemmin käyttämään biisiin. Tämä oli sellainen.” Kappaleeseen kuvattiin myös Matti Vesasen ja Joonas Laaksoharjun ohjaama musiikkivideo. ”Tanssilattialla” nousi parhaimmillaan Suomen radiosoittolistan sijalle 52 viikoksi. Yhteensä listaviikkoja kappaleelle kertyi seitsemän. ==Kappaleet== # ==Listasijoitukset== Lista Paras sijoitus Radiosoittolista 52 ==Lähteet== Luokka:Vuoden 2015 kappaleet Luokka:Anssi Kelan kappaleet
Shayna Jack

Shayna Jack (s. 6. marraskuuta 1998 Sunnybank, Australia) on australialainen uimari. Hän on voittanut viesteissä useita arvokilpailumitaleja vuodesta 2017 alkaen, muun muassa kaksi olympiakultaa vuonna 2024. Ensimmäisen henkilökohtaisen MM-mitalinsa hän sai 2023. Jack antoi heinäkuussa 2019 positiivisen dopingnäytteen ja sai kahden vuoden kilpailukiellon. == Arvokilpailut == Jack saavutti ensimmäiset arvokisamitalinsa Budapestin pitkän radan MM-kilpailuissa 2017. Hän saavutti hopeaa 4 × 100 metrin vapaauintiviestissä ja sekajoukkueiden 4 × 100 metrin sekauintiviestissä sekä pronssia 4 × 200 metrin vapaauintiviestissä ja 4 × 100 metrin sekauintiviestissä. Hän sijoittui 13:nneksi 50 metrin vapaauinnissa. Budapestin MM-kilpailuissa 2022 hän saavutti kultaa naisten 4 × 100 metrin vapaauintiviestissä ja hopeaa sekajoukkueiden 4 × 100 metrin sekauintiviestissä. Fukuokan MM-kilpailuissa 2023 hän voitti maailmanmestaruuden naisten 4 × 100 ja 4 × 200 metrin vapaauintiviesteissä ja sekajoukkueiden 4 × 100 metrin vapaauintiviestissä, kaikki maailmanennätysajoilla. Lisäksi hän saavutti hopeaa 50 metrin vapaauinnissa ja sekajoukkueiden 4 × 100 metrin sekauintiviestissä. Dohan MM-kilpailuissa 2024 hän saavutti kultaa 4 × 100 metrin sekauintiviestissä, neljä muuta viestimitalia sekä pronssia 100 metrin vapaauinnissa. Saman vuoden Pariisin olympialaisissa hän voitti kultaa 4 × 100 metrin ja 4 × 200 metrin vapaauintiviesteissä. Vuonna 2018 Jack voitti Gold Coastin Kansainyhteisön kisoissa kultaa 4 × 100 metrin vapaauintiviestissä maailmanennätysajalla 3.30,05. Hän sijoittui sekä 50 metrin että 100 metrin vapaauinnissa neljänneksivapaauintiviestissä. Lisäksi . Birminghamissa 2022 hän voitti niin ikään 4 × 100 metrin vapaauintiviestin ja sai lisäksi hopeaa 100 ja pronssia 50 metrin vapaauinnissa. Tyynenmeren-mestaruuskilpailuissa 2018 Tokiossa hän voitti kultaa 4 × 100 metrin vapaauintiviestissä. == Lähteet == Luokka:Australialaiset uimarit Luokka:Australialaiset olympiavoittajat Luokka:Dopingrikkomuksesta tuomitut uimarit Luokka:Dopingrikkomuksesta tuomitut australialaiset Luokka:Vuonna 1998 syntyneet Luokka:Elävät henkilöt
Bacchus Marsh

Bacchus Marsh on kaupunki Australiassa, Victorian osavaltiossa. Kaupungissa oli 17 303 asukasta vuoden 2016 väestönlaskennassa, ja se sijaitsee 51 kilometriä Melbournesta luoteeseen. Kaupungin perusti William Henry Bacchus vuonna 1838. Nykyään kaupungissa on kevyttä teollisuutta, kuten muovituotteiden ja vaatteiden tuotantoa. Englannin ohella kaupungissa puhutaan jonkin verran pandžabia, italiaa ja kreikkaa. == Lähteet == == Aiheesta muualla == Luokka:Australian kaupungit Luokka:Victoria (Australia)
B-17B

B-17B oli jäävuori, joka oli kaksi kertaa Manhattanin kokoinen. Se kellui Eteläisellä jäämerellä noin 1 700 kilometriä Länsi-Australian rannikolta. B-17B mitattiin noin 140 neliökilometrin laajuiseksi. == Lähteet == Luokka:Australian maantiede Luokka:Jäävuoret
Miami-Daden piirikunta

Miami-Daden piirikunta () on Yhdysvaltojen Floridan osavaltiossa sijaitseva piirikunta. Sen väkiluku oli 2 701 767 vuonna 2020 ja sen pinta-ala on 6 296,72 neliökilometriä. Piirikunnan suurin kaupunki Miami on myös sen hallintokeskus. == Väestö == Piirikunnan asukkaista 67,7 prosenttia on latinalaisamerikkalaisia, 16,1 prosenttia mustia ja 13,6 prosenttia valkoisia. 74,4 prosenttia puhuu muita kieliä kuin englantia. 76,7 prosenttia asukkaista on Yhdysvaltain kansalaisia. Piirikunnan väestön keski-ikä on 39,9 vuotta. ==Kuvia piirikunnasta== Tiedosto:Dadecountycourthouse.jpg|Piirikunnan oikeustalo Tiedosto:Downtown Miami skyline May 2011.jpg|Miamin keskustaa ==Lähteet== == Aiheesta muualla == *
Bairnsdale

Bairnsdale on kaupunki Australiassa, Victorian osavaltiossa. Kaupungissa oli 12 950 asukasta vuoden 2016 väestönlaskennassa, ja se sijaitsee 275 kilometriä Melbournesta itään. Bairnsdale on nimetty Skotlannissa, Skyen saarella sijaitsevan Bernisdale-nimisen kylän mukaan. Nykyään kaupungissa on kevyttä teollisuutta, kuten nahan ja vaatteiden tuotantoa. Englannin ohella kaupungissa puhutaan jonkin verran kiinaa, italiaa ja vietnamia. == Lähteet == == Aiheesta muualla == Luokka:Australian kaupungit Luokka:Victoria (Australia)
Bendigo

Bendigo on kaupunki Australiassa, Victorian osavaltiossa. Kaupungissa oli 92 384 asukasta vuoden 2016 väestönlaskennassa, ja se sijaitsee noin 150 kilometriä Melbournesta luoteeseen. Kaupungin nimi oli Sandhurst vuoteen 1891 asti, jolloin se sai nykyisen nimensä. Nykyään kaupungissa on kevyttä teollisuutta, kuten raudan ja vaatteiden tuotantoa. Turismi on myös tärkeä tulonlähde kaupungille. Kaupungin asukkaista noin 15 prosenttia on syntynyt Australian ulkopuolella. == Ilmasto == Vuoden lämpimintä aikaa on tammikuu, jolloin keskimääräinen ylin lämpötila on lähes 30 °C. Viileintä on kesäkuusta syyskuuhun, jolloin keskimääräinen alin jää viiden asteen alapuolelle. Sadetta saadaan ympäri vuoden, eniten heinäkuussa. == Urheilu == Bendigon stadion on Keski-Victorian suurimpia urheilutapahtumien järjestämispaikkoja. Sen katsomoon mahtuu 4000 katsojaa. Stadion on kahden koripallojoukkueen ja yhden lentopallojoukkueen kotisali. Bendigossa järjestettiin suunnistuksen maailmanmestaruuskilpailut 1985 ja jääkiekon alle 18-vuotiaiden Aasian ja Oseanian mestaruuskilpailut vuonna 1988. == Lähteet == == Aiheesta muualla == Luokka:Australian kaupungit Luokka:Victoria (Australia)
Castlemaine

Castlemaine on kaupunki Australiassa, Victorian osavaltiossa. Kaupungissa oli 9 933 asukasta vuoden 2016 väestönlaskennassa, ja se sijaitsee 126 kilometriä Melbournesta luoteeseen. 1850–1880-luvuilla kaupungin lähistöllä kaivettiin kultaa. Nykyään kaupunki on maatalouden keskus, ja siellä on hieman kevyttä teollisuutta. Kaupungin asukkaista noin 22 prosenttia on syntynyt Australian ulkopuolella. == Ilmasto == Vuoden lämpimintä aikaa on helmikuu, jolloin keskimääräinen ylin lämpötila on lähes 28 °C. Viileintä on heinäkuussa syyskuuhun, jolloin keskimääräinen alin jää kolmeen asteeseen. Sadetta saadaan varsin tasaisesti ympäri vuoden, eniten elokuussa 67 mm. == Lähteet == Luokka:Australian kaupungit Luokka:Victoria (Australia)
Colac

Colac on kaupunki Australiassa, Victorian osavaltiossa. Kaupungissa oli 11 890 asukasta vuoden 2016 väestönlaskennassa, ja se sijaitsee 137 kilometriä Melbournesta lounaaseen. Maatalous, ruoantuotanto ja metsänhoito ovat tärkeitä elinkeinoja. Kaupungin asukkaista noin 15 prosenttia on syntynyt Australian ulkopuolella. == Lähteet == Luokka:Australian kaupungit Luokka:Victoria (Australia)
Drouin

Drouin on kaupunki Australiassa, Victorian osavaltiossa. Kaupungissa oli 11 889 asukasta vuoden 2016 väestönlaskennassa. Kaupungin asukkaista noin 20 prosenttia on syntynyt Australian ulkopuolella. == Lähteet == == Aiheesta muualla == Luokka:Australian kaupungit Luokka:Victoria (Australia)
Horsham (Australia)

Horsham on kaupunki Australiassa, Victorian osavaltiossa. Kaupungissa oli 15 630 asukasta vuoden 2016 väestönlaskennassa, ja se sijaitsee 290 kilometriä Melbournesta luoteeseen. Nykyään kaupungin lähialueet ovat tärkeitä maatalousalueita, joissa kasvatetaan esimerkiksi hedelmiä. Kaupungin asukkaista noin 13 prosenttia on syntynyt Australian ulkopuolella. == Lähteet == == Aiheesta muualla == Luokka:Australian kaupungit Luokka:Victoria (Australia)
Wilho Ahola

Kustaa Wilho Ahola (16. lokakuuta 1877 Oulu Kuka kukin on (Aikalaiskirja) 1954, s. 23 (Viitattu 14.1.2019) – 5. toukokuuta 1956 Helsinki) oli suomalainen vakuutusneuvos, joka toimi lähes 50 vuotta vakuutusyhtiö Kalevan palveluksessa. Wilho Aholan vanhemmat olivat merimies Vilho Ahola ja Margareta Elisabet Mäkelä ja puoliso vuodesta 1910 SOK:n pääkassanhoitaja Maria Dagmar Löfberg (k. 1948). Ahola pääsi ylioppilaaksi Oulun lyseosta 1899 ja tuli vakuutusyhtiö Kalevaan töihin seuraavana vuonna. Yhtiön hankintapäällikkö hän oli vuodesta 1905, apulais- ja hankintajohtaja sekä johtokunnan jäsen vuodesta 1913, hallituksen jäsen vuodesta 1934 ja hallintoneuvoston jäsen vuodesta 1946. Hän oli Kalevan asiamieslehden päätoimittaja 1908–1947. Tapaturmavakuutusyhtiö Louhen perustaja ja hallituksen jäsen Ahola oli vuodesta 1917. Hän toimi myös jälleenvakuutusyhtiö Varman hallituksessa ja oli Suomen Vakuutusyhdistyksen hallituksen jäsen. Vakuutusneuvoksen arvon 1947 eläkkeelle jäänyt Ahola sai vuonna 1937. Urheilukalastusta harrastanut Ahola toimi Suomen Urheilukalastajien liiton hallituksessa vuodesta 1929 vuoteen 1947, jolloin hänet nimitettiin liiton kunniajäseneksi.Ylioppilasmatrikkeli 1853–1899 (Viitattu 14.1.2019)Vakuutusneuvos Wilho Ahola kuollut. Helsingin Sanomat, 6.5.1956, s. 18. ==Lähteet== Luokka:Suomalaiset yritysjohtajat Luokka:Suomalaiset päätoimittajat Luokka:Vuonna 1877 syntyneet Luokka:Vuonna 1956 kuolleet
Sunbury

Sunbury on kaupunki Australiassa, Victorian osavaltiossa. Kaupungissa oli 34 425 asukasta vuoden 2016 väestönlaskennassa, ja se sijaitsee 39 kilometriä Melbournesta luoteeseen. Nykyään Sunbury on esikaupunkimainen alue Melbournen metroalueen laitamilla. Sunburyn lähialueilla viljellään paljon esimerkiksi vehnää, kauraa ja ohraa. Kaupungin asukkaista noin 21 prosenttia on syntynyt Australian ulkopuolella. == Lähteet == == Aiheesta muualla == Luokka:Australian kaupungit Luokka:Victoria (Australia)
Traralgon

Traralgon on kaupunki Australiassa, Victorian osavaltiossa. Kaupungissa oli 25 482 asukasta vuoden 2016 väestönlaskennassa, ja se sijaitsee Melbournesta kaakkoon. Kaupunki perustettiin 1840-luvulla, ja nykyään siellä tuotetaan esimerkiksi paperia ja vaatteita. Kaupungin asukkaista noin 20 prosenttia on syntynyt Australian ulkopuolella. == Lähteet == Luokka:Australian kaupungit Luokka:Victoria (Australia)
Wangaratta

Wangaratta on kaupunki Australiassa, Victorian osavaltiossa. Kaupungissa oli 18 567 asukasta vuoden 2016 väestönlaskennassa, ja se sijaitsee Melbournesta koilliseen. Nykyään kaupungissa tuotetaan esimerkiksi villaa, maitotuotteita ja vehnää. Se on myös suosittu turistikohde. Kaupungin asukkaista noin 16 prosenttia on syntynyt Australian ulkopuolella. == Lähteet == == Aiheesta muualla == Luokka:Australian kaupungit Luokka:Victoria (Australia)
Sivuliike

Sivuliike tarkoittaa Suomessa ulkomaisen yhteisön tai säätiön osaa, joka harjoittaa Suomessa jatkuvaa liike- tai ammattitoimintaa Suomessa sijaitsevasta kiinteästä toimipaikasta käsin. Sivuliike ei ole itsenäinen oikeushenkilö vaan ulkomaisen toimijan osa, joka harjoittaa toimintaa ulkomaisen toimijan nimiin ja lukuun. Sivuliikkeestä on joskus käytetty myös ruotsista peräisin olevaa termiä filiaali. Sivuliike rekisteröidään kaupparekisteriin. Sivuliikkeen nimessä on oltava lisäys, että se on sivuliike. Tämä voidaan tehdä esimerkiksi liittämällä nimen loppuun sanat Suomen sivuliike tai filial i Finland. Sivuliikkeen sijaan ulkomainen toimija voi perustaa maahan tytäryhtiön. Tytäryhtiö eroaa sivuliikkeestä siten, että se on itsenäinen oikeushenkilö. Sivuliikkeessä näin ei ole, vaan sen varat, velat ja vastuut ovat emoyhtiön nimissä. Koska sivuliikkeen lopettaminen on yksinkertaista, se soveltuu hyvin ajallisesti rajattua toimintaa varten. Suomessa sivuliike ei voi mennä konkurssiin. == Lähteet == Luokka:Yhtiömuodot Luokka:Liiketalous
Kauppalaiva

Kauppalaiva on merenkulkuun käytettävä laiva, joka kuljettaa lastia tai ihmisiä maksua vastaan. Yhdysvaltojen rannikkovartiosto on määritellyt kauppalaivan miksi tahansa alukseksi, joka osallistuu kaupankäyntiin tai kuljettaa ihmisiä maksua vastaan. Nykyisin kauppalaivat purjehtivat usein sen maan lipun alla, jolta ne ovat saaneet työvoiman ja palvelun suotuisilla ehdoilla. Tätä kutsutaan mukavuuslipun alla purjehtimiseksi. Sota-aikana kauppalaivoja voidaan käyttää myös sotilaallisiin tarkoituksiin kuten sotilaskaluston- ja/tai henkilöstön kuljettamiseen. == Lähteet == == Aiheesta muualla == Luokka:Laivatyypit
Jouna Alameri

Jouna Olavi Alameri, vuoteen 1936 Almberg (28. elokuuta 1895 Oulu Kuka kukin on (Aikalaiskirja) 1954, s. 27 (Viitattu 14.1.2019) – 3. elokuuta 1976) oli suomalainen everstiluutnantti, joka toimi muun muassa Ilmavoimien esikunnan esikuntapäällikkönä ja ilma- ja väestönsuojelun tehtävissä. Jouna Alameren vanhemmat olivat insinööri Albert Julius Almberg ja Eva Helena Rosengren ja puoliso vuodesta 1925 Aune Hannele Blomstedt, arkkitehti Yrjö Blomstedtin tytär. Alameri kävi Vöyrin sotakoulun, suoritti sotakorkeakoulun ensimmäisen ilmakomentajakurssin ja opiskeli School of Army Cooperation -oppilaitoksessa. Puolustusvoimien palveluksessa hän oli vuodesta 1918, ensin komppanian ja patterin päällikkönä ja sitten laivueen, eskaaderin ja lentorykmentin komentajana vuoteen 1935. Ilmavoimien esikunnan koulutusosaston päällikkö hän oli 1935 ja ilmavoimien esikunnan päällikkö 1935–1940. Viimeksi mainittuna vuonna hän toimi lentorykmentin ja maavoimien ilmakomentajana ja Oulun läänin väestönsuojelutarkastajana, vuonna 1941 hänestä tuli III armeijakunnan ilmasuojelukomentaja. Päämajassa hän toimi ilmasuojelukomentajana 1941–1943 ja Pohjois-Suomen ilmasuojelujoukkojen komentajana 1943–1944. Evakuointikeskus Roin komentaja Alameri oli 1944 ja Oulun läänin väestönsuojelutarkastaja 1944–1945. Suomen Puunjalostusteollisuuden Työnantajaliiton palvelukseen hän tuli kamreeriksi ja konttoripäälliköksi vuonna 1945, erottuaan vakinaisesta palveluksesta.Kuolleita. Helsingin Sanomat, 8.8.1976, s. 9. Alameren tytär Eila Erika (s. 1928) avioitui vuonna 1953 päätoimittaja Simopekka Nortamon kanssa. Kuka kukin on (Aikalaiskirja) 1978, s. 647 (Viitattu 14.1.2019) ==Lähteet== Luokka:Suomalaiset everstit Luokka:Vuonna 1895 syntyneet Luokka:Vuonna 1976 kuolleet
Siksalo

Siksalo () on kylä Salon kaupungin Särkisalossa. Siksalo sijaitsee Ulkoluodon saarella. Siksalo sijaitsee Ulkoluodon läntisellä niemekkeellä. Rekisterikylään kuuluvat myös saaret Ramsö ja Grytholmen, sekä muita pienempiä saaria Ulkoluodon länsipuolelta. Varsinaisen kyläalueen halki kulkee Siksalon drumliini. Siksalossa on vain vähän asutusta Siksalon maatilan omistaessa suurimman osan kylän alasta. Kylän ranta-alueilla on kesäasutusta. On mahdollista, että Särkisalon suomenkielinen nimi on juonnettu Siksalon kylän nimestä. ==Lähteet== Luokka:Särkisalon kylät
Viimeinen yö

”Viimeinen yö” on suomalaisen laulaja-lauluntekijän Anssi Kelan kappale, joka julkaistiin promosinglenä elokuussa 2015. Kappale on kolmas singlejulkaisu Kelan kuudennelta sooloalbumilta Nostalgiaa. Kela kirjoitti kappaleen alun perin vuonna 2011. Hän äänitti siitä version viidennelle sooloalbumilleen Roxy Music -yhtyeen ”Avalon”-kappaleen hengessä, mutta ei ollut tyytyväinen lopputulokseen. Kela päätyi säveltämään ja sanoittamaan kappaletta osittain uudelleen, ja laati uuden sovituksen Fleetwood Macin Tango in the Night -levyn hengessä. Kela päätti kuitenkin vielä nostaa kappaleen sävellajia ja tempoa, kunnes oli tyytyväinen lopputulokseen. ”Viimeinen yö” nousi parhaimillaan Suomen radiosoittolistan sijalle 83 viikoksi. ==Kappaleet== # ==Listasijoitukset== Lista Paras sijoitus Radiosoittolista 83 ==Lähteet== Luokka:Vuoden 2015 kappaleet Luokka:Anssi Kelan kappaleet
Monroen piirikunta (Florida)

Monroen piirikunta () on Yhdysvaltojen Floridan osavaltiossa sijaitseva piirikunta. Sen väkiluku oli 73 090 vuonna 2010 ja sen pinta-ala on 9 681 neliökilometriä. Piirikunnan suurin kaupunki Key West on myös sen hallintokeskus. Asutus on keskittynyt Florida Keysin saaristoon: Monroen piirikunnan mannerosassa asui vain 17 asukasta vuoden 2020 väestönlaskennassa. == Asukkaat == Piirikunnan asukkaista 68,3 prosenttia on valkoisia, 22,5 prosenttia latinalaisamerikkalaisia ja 6,62 prosenttia mustia. 23,2 prosenttia puhuu muita kieliä kuin englantia. 91,2 prosenttia asukkaista on Yhdysvaltain kansalaisia. Piirikunnan väestön keski-ikä on 46,7 vuotta. ==Lähteet== == Aiheesta muualla == *
Korulehvähevonen

Korulehvähevonen (Phyllopteryx taeniolatus) on merineulojen (Syngnathidae) heimoon kuuluva kalalaji. == Kuvaus == Korulehvähevosten suu on ohut ja pillimäinen niiden ihot ovat täynnä luisia levyjä. Niiden suurin pituus on noin 45 senttimetriä. Niillä ei ole hampaita tai vatsaa. == Lisääntyminen == Naaras siirtää erityisen asettimen avulla koiraan mahapussiin noin 120 mätiä, jonka koiras hedelmöittää maidillaan. Koiras voi kantaa pussissaan muidenkin naaraiden munia. Hedelmöityksen jälkeen munien ympärille kasvaa kudosta, joka säätelee kehittyvien poikasten hengitystä eli kuljettaa muniin happea ja poistaa munista vapautuvaa hiilidioksidia. Kudoksen suolapitoisuus on sama kuin meriveden. Poikasten kehitys kestää vajaat kaksi viikkoa. Koiraat uivat kantoajan lopussa vesikasvillisuuden joukkoon ”synnyttämään”. Siellä ne työntävät jälkeläisensä ulos pussista voimakkaiden pyrstönliikkeiden avulla. Tässä vaiheessa poikaset jo muistuttavat ulkonäöltään täysikasvuisia yksilöitä. == Elinalue == Korulehvähevoset asuvat lauhkean rannikoiden vesillä, joissa on kivisiä riuttoja. Matalat rannikkopopulaatiot vaihtelevat veden suolapitoisuuden mukaan. Joillakin alueilla ne pysyvät syvemmässä vedessä jopa 25 metrin syvyydessä. Ne asuvat lähellä Etelä- ja Itä-Australian rannikoita. == Ravinto == Korulehvähevosilla ei ole hampaita tai vatsaa, ja koska niillä ei ole vatsaa, ne syövät lähes jatkuvasti ja laajalla alueella. Ne syövät pieniä katkarapuja ja muita pieniä äyriäisiä, planktonia ja toukkia. Ne käyttävät pitkää, ohutta, putkimaisen kuonaa luodakseen voimakkaan imun. == Katso myös == * Raitalehvähevonen == Lähteet == Luokka:Merineulat Luokka:Australian kotoperäiset eläimet
Browardin piirikunta

Browardin piirikunta () on Yhdysvaltojen Floridan osavaltiossa sijaitseva piirikunta. Sen väkiluku oli 1 748 066 vuonna 2010 ja sen pinta-ala on 3 426,08 neliökilometriä. Piirikunnan suurin kaupunki Fort Lauderdale on myös sen hallintokeskus. == Asukkaat == Piirikunnan asukkaista 37,4 prosenttia on valkoisia, 28,7 prosenttia latinalaisamerikkalaisia ja 27,6 prosenttia mustia. 40,8 prosenttia puhuu muita kieliä kuin englantia. 86,5 prosenttia asukkaista on Yhdysvaltain kansalaisia. Piirikunnan väestön keski-ikä on 40,3 vuotta. ==Lähteet== == Aiheesta muualla == *
Brittany Elmslie

Brittany Joyce Elmslie (s. 19. kesäkuuta 1994) on australialainen uimari. Hän on voittanut kaksi olympiakultaa 4 × 100 metrin vapaauintiviestissä ja lyhyen radan maailmanmestaruuden 100 metrin vapaauinnissa. Elmslie saavutti ensimmäiset olympiamitalinsa Lontoossa 2012. Hän ui kolmannen osuuden 4 × 100 metrin vapaauintiviestissä, jossa Australia voitti kultaa. Hän sai lisäksi hopeaa 4 × 200 metrin vapaauintiviestissä ja 4 × 100 metrin sekauintiviestissä, joissa hän ui vain alkuerissä. Rio de Janeiron olympialaisissa 2016 hän oli toistamiseen voittamassa 4 × 100 metrin vapaauintiviestissä kultaa, tällä kertaa toisen osuuden uimarina. Hän ui lisäksi 4 × 100 metrin sekauintiviestin alkuerissä ja sai lajista hopeaa. Pitkän radan MM-kilpailuissa Elmslie on saavuttanut kaksi viestihopeaa Barcelonassa 2013 ja yhden viestihopean Budapestissa 2017. Vuoden 2015 MM- kilpailut jäivät häneltä väiin, kun häneltä leikattiin rinnasta havaittu kasvain. Lyhyen radan MM-kilpailuissa Elmslie voitti Windsorissa 2016 kultaa 100 metrin vapaauinnissa. Vuonna 2014 Elmslie voitti kaksi viestikultaa Kansainyhteisön kisoissa ja yhden viestikullan Tyynenmeren- mestaruuskilpailuissa. Elmslien veli David sekä sisarusten äiti ovat myös edustaneet Australiaa uinnissa. == Lähteet == Luokka:Australialaiset uimarit Luokka:Australialaiset olympiavoittajat Luokka:Vuonna 1994 syntyneet Luokka:Elävät henkilöt
Inyon piirikunta

Inyon piirikunta () on Yhdysvaltojen Kalifornian osavaltiossa sijaitseva piirikunta. Sen väkiluku oli 19 016 vuonna 2020 ja sen pinta-ala on 26 490 neliökilometriä. Piirikunnan hallintokeskus on Independence. Suurin kaupunki on Bishop. == Väestö == Piirikunnan asukkaista 64 prosenttia on valkoisia, 21,1 prosenttia latinalaisamerikkalaisia ja 10,7 prosenttia intiaaneja. 14,2 prosenttia puhuu muita kieliä kuin englantia. 94,6 prosenttia asukkaista on Yhdysvaltain kansalaisia. Piirikunnan väestön keski-ikä on 45,4 vuotta. ==Kuvia piirikunnasta== Tiedosto:Downtown Bishop with the Sierra Nevada Mountains in the background.jpg|Bishopin keskustaa. Tiedosto:Death Valley Gerea canescens.jpg|Kukkia Kuolemanlaaksossa harvinaisen sateen jälkeen. Tiedosto:Inyo County Courthouse, California by dusk.jpg|Piirikunnan oikeustalo. ==Lähteet== == Aiheesta muualla == Luokka:Kalifornian piirikunnat
Lisa Carruthers

Lisa Carruthers (o.s. Powell, s. 8. heinäkuuta 1970 Sydney, Australia) on australialainen maahockeypelaaja. Hän voitti olympiakultaa Atlantassa 1996 ja Sydneyssä 2000 sekä maailmanmestaruuden Dublinissa 1994 ja Utrechtissa 1998. Hän saavutti jo Sydneyn MM-kilpailuissa 1990 hopeaa ja pelasi myös Barcelonan olympialaisissa 1992, joissa Australia sijoittui viidenneksi. Lisa Carruthersin sisko Katrina Powell on myös maahockeyn kaksinkertainen olympiavoittaja ja aviomies Stuart Carruthers saman lajin olympiapronssimitalisti. == Lähteet == Luokka:Australialaiset maahockeypelaajat Luokka:Australialaiset olympiavoittajat Luokka:Vuonna 1970 syntyneet Luokka:Elävät henkilöt
San Diegon piirikunta

San Diegon piirikunta () on Yhdysvaltojen Kalifornian osavaltiossa sijaitseva piirikunta. Sen väkiluku oli 3 095 313 vuonna 2010 ja sen pinta-ala on 11 720 neliökilometriä. Piirikunnan hallintokeskus San Diego on myös sen suurin kaupunki. == Väestö == Piirikunnan asukkaista 45,9 prosenttia on valkoisia, 33,5 prosenttia latinalaisamerikkalaisia ja 11,5 prosenttia aasialaisia. 38,8 prosenttia puhuu muita kieliä kuin englantia. 88,4 prosenttia asukkaista on Yhdysvaltain kansalaisia. Piirikunnan väestön keski-ikä on 35,7 vuotta. ==Kuvia piirikunnasta== Tiedosto:FA18CHornetOverSanDiegoNov08.jpg|San Diegon kaupunki. Tiedosto:Mountlagunasmall.jpg|Cleveland National Forest San Diegon piirikunnassa. ==Lähteet== == Aiheesta muualla == *
Katrina Powell

Katrina Maree ”Triny” Powell (s. 8. huhtikuuta 1972 Canberra, Australia) on australialainen maahockeypelaaja. Hän voitti olympiakultaa Atlantassa 1996, jossa hän teki viimeisen maalin lukemiin 3–1 päättyneessä loppuottelussa Etelä-Koreaa vastaan, ja Sydneyssä 2000. Hän voitti maailmanmestaruuden Utrechtissa 1998. Olympialaisissa hän pelasi vielä Ateenassa 2004, kun Australia sijoittui viidenneksi. Katrina Powell pelasi Australian maajoukkueessa 253 ottelua ja teki niissä 141 maalia. Hänet nimettiin Australian maahockeyn kunniagalleriaan (Hockey Australia Hall of Fame) vuonna 2016. Katrina Powellin sisko Lisa Carruthers on myös maahockeyn kaksinkertainen olympiavoittaja. == Lähteet == Luokka:Australialaiset maahockeypelaajat Luokka:Australialaiset olympiavoittajat Luokka:Vuonna 1972 syntyneet Luokka:Elävät henkilöt
Aron Baynes

Aron John Baynes (s. 9. joulukuuta 1986 Gisborne, Uusi-Seelanti) on australialainen koripalloilija, pelipaikaltaan sentteri. Baynes on pelannut urallaan NBA:ssa ja sen kehityssarjassa sekä Euroopassa. Hän voitti San Antonio Spursissa NBA:n mestaruuden vuonna 2014 ja Lietuvos Rytasissa Liettuan mestaruuden ja cup-mestaruuden vuonna 2010. Baynes on edustanut Australian maajoukkuetta kaksissa kesäolympialaisissa ja kaksissa MM-kilpailuissa. Baynes edustaa NBA:ssa pelaavaa Toronto Raptorsia. == Pelaajaura == === Seurajoukkueet === Uudessa-Seelannissa syntynythttps://www.nzherald.co.nz/hawkes-bay- today/sport/news/article.cfm?c_id=1503460&objectid;=10939354 Baynes pelasi yliopistokoripalloa Washington Staten joukkueessa vuosina 2005–2009College Basketball at Sports-Reference.com. Tämän jälkeen hän pelasi Euroopassa kaudet Liettuassa, Saksassa, Kreikassa ja Sloveniassa. Liettuassa hän voitti Lietuvos Rytasissa maan mestaruuden ja cup-mestaruuden vuonna 2010.euroleague.net Tammikuussa 2013 Baynes siirtyi NBA:han tehtyään sopimuksen San Antonio Spursin kanssa.https://www.nba.com/spurs/news/130123_spurs_sign_aron_baynes Heti Baynesin tulokaskaudella Spurs voitti NBA:n mestaruuden. Baynes edusti Spursia myös toisen kauden ja pelasi myös NBA:n kehityssarjaa Spursin farmijoukkueessa. Kaudet 2015–2017 Baynes edusti Detroit Pistonsia. Kesällä 2017 hän siirtyi Boston Celticsiinhttps://www.nba.com/celtics/news/pressrelease/boston-celtics-sign- aron-baynes. Heinäkuussa 2019 Baynes siirtyi osana pelaajakauppaa Phoenix Sunsiinhttps://www.nba.com/celtics/news/pressrelease/celtics-complete-trade- phoenix-suns.Basketball-Reference.com Marraskuussa 2020 Baynes teki kahden vuoden sopimuksen Toronto Raptorsin kanssa. === Maajoukkue === Baynes on edustanut Australian miesten maajoukkuetta muun muassa kesäolympialaisissa Rio de Janeirossa 2016, missä Australia oli neljäs, ja Lontoossa 2012 sekä MM- kilpailuissa Espanjassa 2014 ja Kiinassa 2019. == Lähteet == * Aron Baynes Stats Basketball-Reference.com * Aron Baynes G-League Stats Basketball- Reference.com * Aron Baynes Europe Stats Basketball-Reference.com * Aron Baynes College Stats College Basketball at Sports-Reference.com * Profiili euroleague.net === Viitteet === == Aiheesta muualla == * Profiili NBA * Lontoon olympiajoukkueprofiili * Luokka:Australialaiset koripalloilijat Luokka:Vuonna 1986 syntyneet Luokka:Elävät henkilöt
Clover Maitland

Clover Maitland (s. 14. maaliskuuta 1972 Maryborough, Queensland, Australia) on australialainen maahockeypelaaja, pelipaikaltaan maalivahti. Hän voitti olympiakultaa Atlantassa 1996 ja Sydneyssä 2000 sekä maailmanmestaruuden Utrechtissa 1998. == Lähteet == Luokka:Australialaiset maahockeypelaajat Luokka:Australialaiset olympiavoittajat Luokka:Vuonna 1972 syntyneet Luokka:Elävät henkilöt
Yves Apollinaire Pede

Yves Apollinaire Pede (s. 1959 Abomey, Ranskan Dahomey) on beniniläinen voodoo-taiteilija. Hänet valtuutettiin jäljentämään reliefejä Abomeyn historialliselle museolle, ja niitä tehtyään hän teki hiekkamaalauksia tunnetuista henkilöistä, kuten Nelson Mandelasta. Pede suuntautui vähitellen tekstiilitaiteeseen ja innostui Haitin ja Kuuban vodoun-taiteilijoista. Hänet tunnetaan myös suurista betoniveistoksistaan ja reliefeistään. Häntä kiinnostaa erityisesti Kulitosta. Foninkielinen sana tarkoittaa kirjaimellisesti "kuoleman polkua". Peden tuotanto juontuu niistä taiteen tyyleistä, joita harjoitettiin Dahomeyn kuningaskunnan viimeisinä suurina aikoina. Hänen teemojaan innoittavat sekä uskonnolliset traditiot että adja-, fon-, ja jorubakulttuurit. Voodoo on oleellinen voima hänen teostensa taustalla, ja taiteilijan omasta mielestä se saa aikaan sen, että hänen teoksensa ovat nykytaidetta. Hänen taiteensa sekoittaa onnistuneesti kulttuuriset elementit, ja symbolit luovat uuden kulttuurisen maailman visioita. Hänen taiteelliset teemansa ja mediansa (seinävaatteet) yhdistyvät selvästi, ja tällä tavoin hän luo myös kytköksiä taideteoksen merkityksen ja kulttuurisen merkityksen välille. Pede työskentelee Ouidahissa, joka on voodoo-taiteen keskus ja jossa järjestetään vuotuinen voodoo-festivaali. Hänen teoksiaan on ollut esillä Beninissä ja Euroopassa. == Lähteet == Luokka:Beniniläiset taiteilijat Luokka:Elävät henkilöt Luokka:Vuonna 1959 syntyneet
Alyson Annan

Alyson Regina Annan (s. 12. kesäkuuta 1973 Wentworthville, Uusi Etelä-Wales, Australia) on australialainen maahockeypelaaja ja -valmentaja. Hän voitti Australian maajoukkueen pelaajana olympiakultaa Atlantassa 1996 ja Sydneyssä 2000. Hän teki kaksi maalia Atlantan loppuottelussa Etelä-Koreaa vastaan ja yhden maalin Sydneyn loppuottelussa Argentiinaa vastaan. Molemmat ottelut päättyivät 3–1. Hän voitti maailmanmestaruuden Dublinissa 1994 ja Utrechtissa 1998. Hän pelasi myös Barcelonan olympialaisissa 1992, joissa Australia sijoittui viidenneksi. Annan valittiin vuonna 2015 Alankomaiden naisten maajoukkueen päävalmentajaksi ja hänen johdollaan joukkue saavutti olympiahopeaa Rio de Janeirossa 2016. Annan valittiin vuonna 2013 Australian urheilun kunniagalleriaan (Sport Australia Hall of Fame). == Lähteet == Luokka:Australialaiset maahockeypelaajat Luokka:Australialaiset olympiavoittajat Luokka:Maahockeyvalmentajat Luokka:Vuonna 1973 syntyneet Luokka:Elävät henkilöt
Del Norten piirikunta

Del Norten piirikunta () on Yhdysvaltojen Kalifornian osavaltiossa sijaitseva piirikunta. Sen väkiluku oli 28 610 vuonna 2010 ja sen pinta-ala on 3 200 neliökilometriä. Piirikunnan hallintokeskus Crescent City on myös sen suurin kaupunki. == Asukkaat == Piirikunnan asukkaista 63,1 prosenttia on valkoisia ja 19,3 prosenttia latinalaisamerikkalaisia. 11,9 prosenttia puhuu muita kieliä kuin englantia. 97,3 prosenttia asukkaista on Yhdysvaltain kansalaisia. Piirikunnan väestön keski-ikä on 38,1 vuotta. ==Kuvia piirikunnasta== Tiedosto:Crescent City California harbor aerial view.jpg|Crescent Cityn satama. Tiedosto:Redwood National Park, fog in the forest.jpg|Redwoodin kansallispuistot Del Norten piirikunnassa. ==Lähteet== == Aiheesta muualla == Luokka:Kalifornian piirikunnat
Mullan alta

Mullan alta on suomalainen musiikkiohjelma, jossa 12 suomalaisartistia teki edesmenneiden runoilijoiden teoksista uusia musiikkikappaleita. Jaksoissa paneuduttiin myös runoilijoiden elämänvaiheisiin. Ohjelmaa juonsi Tommi Manninen. == Jaksot == Jakso Runoilija Artistit Julkaisu Yle Areenassa Ensiesitys Yle TV2:lla 1 Arto Melleri Mira Luoti Tiisu 7. tammikuuta 2019 7. tammikuuta 2019 2 Helvi Juvonen Paleface Milla Rumi 14. tammikuuta 2019 3 Uuno Kailas Shiraz Lane Vilma Alina 21. helmikuuta 2019 4 L. Onerva Janna Kevin Tandu 28. tammikuuta 2019 5 Saima Harmaja Nelli Milan Litku Klemetti 4. helmikuuta 2019 6 Lauri Viita Heikki Kuula Yona 11. helmikuuta 2019 == Lähteet == == Aiheesta muualla == * Mullan alta Yle Areenassa * Tommi Manninen, Yona ja Vilma Alina kertomassa ohjelmasta Ylen aamu-tv:ssä Luokka:2010-luvun suomalaiset musiikkiohjelmat Luokka:Yle TV2:n televisio-ohjelmat
Siskiyoun piirikunta

Siskiyoun piirikunta () on Yhdysvaltojen Kalifornian osavaltiossa sijaitseva piirikunta. Sen väkiluku oli 44 900 vuonna 2010 ja sen pinta-ala on 16 440 neliökilometriä. Piirikunnan hallintokeskus Yreka on myös sen suurin kaupunki. == Asukkaat == Piirikunnan asukkaista 77,6 prosenttia on valkoisia ja 11,7 prosenttia latinalaisamerikkalaisia. 8,26 prosenttia puhuu muita kieliä kuin englantia. 97,4 prosenttia asukkaista on Yhdysvaltain kansalaisia. Piirikunnan väestön keski-ikä on 47,9 vuotta. ==Kuvia piirikunnasta== Tiedosto:Yreka, California in summer 2011 (3).JPG|Yrekan keskustaa. Tiedosto:Mount Shasta Farm.jpg|Mount Shasta -tulivuori. ==Lähteet== == Aiheesta muualla == Luokka:Kalifornian piirikunnat
Komiat (yhtye)

Komiat on suomalainen iskelmämusiikkia esittävä yhtye, jonka tunnuspiirteitä ovat vahva haitaripoljento ja riehakas meininki. Komiat on keikkallut aktiivisesti ympäri Suomea vuodesta 2017 lähtien. Yhtye julkaisi debyyttialbuminsa Komiat toukokuussa 2020. Heinäkuussa 2021 yhtye julkaisi live-albumin Komiat LIVE, joka julkaistiin ainoastaan fyysisenä CD-levynä. Yhtyeen eniten kuunneltuja kappaleita ovat Pakka sekaisin, Kaksin olis kauniimpaa ja yhdessä Yölinnun Simo Silmun kanssa tehty Soittajat soittaa. Komiat on saanut tunnustusta useissa eri kilpailuissa ja äänestyksissä toimintansa aikana. Yhtye voitti Tanssiorkestereiden SM-kilpailun (SMORK) heinäkuussa 2018 Seinäjoen Tangomarkkinoilla. Vuonna 2019 Komiat palkittiin Vuoden tanssittajatulokas -palkinnolla. Komiat on valittu yleisöäänestyksellä vuoden tanssiorkesteriksi kuutena peräkkäisenä vuotena: 2019–2024 Keväällä 2021 Komiat voitti radiokanava Aito Iskelmän järjestämän historian ensimmäisen Aito iskelmätähti -kilpailun. == Kokoonpano == * Aleksi Yli-Sissala – laulu * Antero Makkonen – harmonikka * Eero Nummela – rummut * Juho Eskola – basso * Samuel Järvinen – kitara ja laulu == Diskografia == === Albumit === * 2020 - Komiat, CD === Live-albumit === * 2021 - Komiat LIVE, CD === Singlet === * 2018 - Josef, Josef, CDS * 2018 - Hei vahtimestari, CDS * 2020 - Leskenlehti, CDS * 2020 - Iskelmäprinssi laulaa, CDS * 2022 - Pakka sekaisin, CDS * 2023 - Soittajat soittaa (feat. Simo Silmu), CDS * 2024 - Minähän vien, CDS == Lähteet == == Aiheesta muualla == * Viralliset kotisivut * Ohjelmatoimisto Gramofonin artistisivu Luokka:Suomalaiset iskelmäyhtyeet Luokka:Suomalaiset tanssiorkesterit
Miri Regev

Miriam ”Miri” Regev (; s. 26. toukokuuta 1965Miri Regev, Knesset, viitattu 15.1.2019) on Israelin kulttuuriministeri. Hän on entinen prikaatikenraali ja työskennellyt Israelin armeijassa viestintäjohtajana.Vesa Sirén: Kultuuriministeristä ylisensori Israelissa. Näkökulma. Helsingin Sanomat 15.1.2019 s. B 2 Regev on ottanut voimakkaasti kantaa taideteoksiin, joiden hän katsoo loukkaavan kansallisia symboleja tai esittävät maata arvostelevia boikottipyrkimyksiä. Vuonna 2015 hän esitti, että sellaisilta kulttuurilaitoksilta poistetaan valtion tuki. Vuonna 2018 hän vaati poistettavaksi Haifan taidemuseon Sacred Goods -näyttelystä Jani Leinosen teoksen McJesus, joka hyödyntää McDonald'sin symboleja. Myös Leinonen halua sen poistettavaksi, mutta siksi että hän boikotoi Israelia.Samuli Tiikkaja, Vesa Sirén, McJesus aiheutti kohun. Helsingin Sanomat 15.1.2019 s. B 2 == Lähteet == == Aiheesta muualla == Luokka:Israelilaiset sotilaat Luokka:Knessetin jäsenet Luokka:Israelin ministerit Luokka:Kulttuuriministerit Luokka:Vuonna 1965 syntyneet Luokka:Elävät henkilöt
Verkkoranta

Verkkoranta (, myös Verkstrand) on kylä Salon kaupungin Särkisalossa. Kylä sijaitsee Särkisalon mantereen puoleisessa osassa meren rannalla. Verkkorannan vanha kylätontti sijaitsee yhä alkuperäisellä paikallaan. Kylän kantatilat ovat Verkstrand ja Uusitalo. Särkisalontie halkaisee kyläalueen kahtia. Kapea salmi Varknansuntti erottaa Verkkorannan Kaukassalon saaresta, jonne on pengertie. Kyläalueen länsilaidalla sijaitsee mäki Verkkokankare. ==Lähteet== Luokka:Särkisalon kylät
Puuilo-cup

Puuilo-cup on Suomen Ampumahiihtoliiton vuodesta 2018 alkaen järjestämä ampumahiihdon kansallinen kilpailusarja. Puuilo-cup on nimetty ampumahiihtoliiton sponsorin Puuilon mukaan, mutta se on yleisen sarjan ainoa kansallisen tason cup-kilpailu Suomessa, joten se vastaa hiihtoliiton järjestämää Maastohiihdon Suomen Cupia. Yleisen sarjan lisäksi Puuilo-cupissa järjestetään sarjat alle 19-vuotiaille ja alle 22-vuotiaille. Kaikissa sarjoissa on seitsemän osakilpailua ja sama pisteytysjärjestelmä. Joihinkin osakilpailuihin, kuten Kontiolahden kansainvälisiin GP-kilpailuihin, saa osallistua myös ulkomaalaisia osanottajia, mutta Puuilo-cupin pisteitä jaetaan ainoastaan suomalaisen kilpailulisenssin omaaville. Viestikilpailuita ei Puuilo-cupissa käydä. Nuorille on järjestetty vuodesta 2009 alkaen Lapua Junior Cup -niminen vastaava kilpailusarja. == Pisteytys == Puuilo-cupissa jaetaan pisteitä kahdeksalle parhaalle, siten että kilpailun voittaja saa 12, toiseksi sijoittunut yhdeksän, kolmanneksi sijoittunut seitsemän ja neljänneksi sijoittunut viisi pistettä. Tämän jälkeen jaetut pisteet vähenevät yhdellä ja kahdeksanneksi sijoittunut saa yhden pisteen. Kauden lopussa jokaiselta kilpailijalta vähennetään kaksi heikointa tulosta pois. Jos tämän jälkeen kilpailijoilla on sama pistemäärä, ratkaistaan tasatilanne vertailemalla yksittäisiä sijoituksia. Jos sijoitukset ovat identtiset, tasatilanne ratkeaa sillä, kumpi kilpailijoista on onnistunut useammin ampumaan nolla-ammunnan, eli sakottoman kilpailun. Tuloksen ollessa edelleen tasan sijoitus arvotaan. Pisteitä jaetaan viidestä osakilpailusta sekä SM- kilpailujen kahdesta henkilökohtaisesta kilpailusta. alle 19- ja alle 22-vuotiaiden sarjoissa pisteitä saa nuorten SM-lähdöistä. == Palkinnot == Kokonaiskilpailun kolme parasta palkitaan kauden päätteeksi Puuilon lahjakortein. Yleisessä sarjassa palkintosummat ovat 1000, 750 ja 500 euroa. Nuorten sarjoissa sen sijaan palkintojen arvot ovat 600, 400 ja 200 euroa. == Lähteet == *Puuilon tiedote Puuilo-cupista 31.10.2018 *Puuilo-cup Suomen Ampumahiihtoliiton sivuilla === Viitteet === Luokka:Suomen ampumahiihto Luokka:Suomen hiihtokilpailut
Cunedda fab Edern

Cunedda fab Edern (myös Cunedag tai Wledig) on varhaisissa walesilaisissa lähteissä mainittu 400-luvulla brittiläinen heimopäällikkö, joka on liitetty Walesin kuningaskuntien perustamiseen. Tarinan historiallisuudesta ei ole kuitenkaan täyttä varmuutta. Cunedda mainitaan useissa varhaisissa walesilaisissa historiallisissa lähteissä, kuten Historia Brittonum. Tarinan mukaan Cunedda oli brittiläinen heimopäällikkö Britannian pohjoisosista, joka muutti nykyisen Walesin alueelle 400-luvulla. Tuolloin Walesin Gwynedd, Dyfed, Cydweli ja Gŵyr olivat irlannista saapuneiden valloittajien käsissä, jotka Cunedda kukisti ja karkotti. Hänen poikansa asettuivat isänsä mukana alueelle ja eri alueet Pohjois- ja Länsi-Walesissa saivat nimensä heidän mukaansa. Cuneddan tarinan historiallisuudesta ei ole yksimielisyyttä. Jotkut tutkijat ovat pitäneet tarinaa pikemminkin legendana, kuin historiana. Toiset tutkijat ovat pitäneet todennäköisenä, että tarinan henkilö pohjautuu oikeasti eläneeseen brittiläiseen heimopäällikköön roomalaisajan jälkeisellä jaksolla. Joka tapauksessa monet myöhemmät walesilaiset kuningassuvut väittivät polveutuvansa Cuneddasta, heidän joukossaan esimerkiksi Gwyneddin kuninkaat. Joskus tarinaa on pidettykin Gwyneddin hallitsijoiden propagandana. Cuneddan jälkeläisiin liitettiin myös walesilaisia pyhimyksiä. ==Lähteet== Luokka:Walesin hallitsijat
Eliot Vassamillet

Eliot Vassamillet (s. 29. joulukuuta 2000 Mons, Belgia), tunnettu myös taiteilijanimellään Eliot, on belgialainen laulaja. Hän edusti Belgiaa vuoden 2019 Eurovision laulukilpailussa Tel Avivissa. Hänet valitsi Belgian ranskankielinen televisioyhtiö. Eliotin kappaleen kirjoitti Pierre Dumoulin. Dumoulin kirjoitti myös Blanchen "City Lights" kappaleen, joka saavutti neljännen sijan vuoden 2017 Euroviisuissa. Vassamillet nousi ensimmäistä kertaa kuuluisuuteen kilpailessaan vuonna 2018 Belgian The Voice Belgique -kilpailun seitsemännellä tuotantokaudella. Kilpailussa häntä valmensi Slimane Nebchi. == Lähteet == Luokka:Belgialaiset laulajat Luokka:Belgian euroviisuedustajat Luokka:Vuoden 2019 euroviisuedustajat Luokka:Vuonna 2000 syntyneet Luokka:Elävät henkilöt
Renita Garard

Renita Maree Garard (o.s. Farrell, s. 30. toukokuuta 1972 Townsville, Queensland, Australia) on australialainen maahockeypelaaja. Hän voitti olympiakultaa Atlantassa 1996 ja Sydneyssä 2000 sekä maailmanmestaruuden Dublinissa 1994 ja Utrechtissa 1998. Renita Garardin aviomies on Atlantassa 1996 maahockeyssa pronssia saavuttaneen Brendan Garardin isä. == Lähteet == Luokka:Australialaiset maahockeypelaajat Luokka:Australialaiset olympiavoittajat Luokka:Vuonna 1972 syntyneet Luokka:Elävät henkilöt
Aston Webb

Aston Webb (22. toukokuuta 1849 - 1930) oli brittiläinen arkkitehti. Hän työskenteli noin vuodet 1875-1915 Ingress Bellin kanssa ja myöhemmin oman poikansa Mauricen kanssa. Aston Webb syntyi Claphamissa Surreyssä. Hänen isänsä oli menestyksekäs taidemaalari Edward Webb. Hänen molemmat vanhempansa kuolivat hänen ollessaan lapsi, äiti vuonna 1850 ja isä vuonna 1854. Vuonna 1867 hän aloitti arkkitehdin uransa Robert Richardson Banksin ja Charles Barry nuoremman alaisuudessa. Tämän jälkeen hän vietti vuoden matkustellen Euroopassa ja Vähässä-Aasiassa. Hän perusti oman arkkitehtiliikkeensä vuonna 1874. Joitakin Webbin suunnittelemia rakennuksia ja rakennelmia ovat muun muassa Victoria and Albert Museumin Cromwell Roadin puoleinen julkisivu (1891), Victoria Memorialin ympärys (1911) sekä Buckinghamin palatsin julkisivu (1912-13). Webb valittiin vuonna 1899 Royal Academy of Artsin jäseneksi, ja hän toimi sen puheenjohtajana vuodet 1919-1924. == Lähteet == == Aiheesta muualla == Luokka:Brittiläiset arkkitehdit Luokka:Vuonna 1849 syntyneet Luokka:Vuonna 1930 kuolleet
Kate Starre

Kathryn "Kate" Starre (s. 18. syyskuuta 1971 Perth, Australia) on australialainen maahockeypelaaja, pelipaikaltaan keskikenttäpelaaja. Hän voitti olympiakultaa Atlantassa 1996 ja Sydneyssä 2000 sekä maailmanmestaruuden Dublinissa 1994 ja Utrechtissa 1998. Hän pelasi myös Barcelonan olympialaisissa 1992, joissa Australia sijoittui viidenneksi. Pelaajauransa jälkeen Starre on toiminut valmentajana. == Lähteet == Luokka:Australialaiset maahockeypelaajat Luokka:Australialaiset olympiavoittajat Luokka:Maahockeyvalmentajat Luokka:Vuonna 1971 syntyneet Luokka:Elävät henkilöt
Fimlab

Fimlab Laboratoriot Oy tuottaa laboratoriopalveluita sekä laboratorioalan koulutusta ja tutkimusta Pirkanmaalla, Kanta-Hämeessä, Keski-Suomessa, Päijät- Hämeessä ja Pohjanmaalla. Sen asiakkaita ovat sairaalat, terveyskeskukset, työterveyshuolto, yksityiset lääkäriasemat sekä yksityislääkärien potilaat. Toimipisteitä on 110 ja alan ammattilaisia työskentelee noin 1 200. Fimlab Laboratoriot Oy:n omistaa pääosin alueen hyvinvointialueet. Laboratorio tuottaa palveluita genetiikan, hematologian, kliinisen kemian, kliinisen mikrobiologian, patologian erikoisaloilla sekä myös hedelmöityshoitolaboratorion palveuita. Se osallistuu myös tutkimusten toteuttamiseen sekä tuottaa omaa tieteellistä tutkimustoimintaa. Toimitusjohtajana toimii Ari Miettinen. Yhtiön hallitusta johtaa puheenjohtaja, varapuheenjohtaja ja seitsämän hallituksen jäsentä. == Lähteet == == Aiheesta muualla == *Yrityksen kotisivu Luokka:Suomen laboratoriot Luokka:Pirkanmaan hyvinvointialue Luokka:Kanta-Hämeen hyvinvointialue Luokka:Keski-Suomen hyvinvointialue Luokka:Päijät-Hämeen hyvinvointialue Luokka:Pohjanmaan hyvinvointialue Luokka:Suomalaiset julkisomisteiset yhtiöt
Jenny Morris

Jennifer Lynn "Jenny" Morris (s. 20. syyskuuta 1972 Maryborough, Queensland, Australia) on australialainen maahockeypelaaja, pelipaikaltaan puolustaja. Hän voitti olympiakultaa Atlantassa 1996 ja Sydneyssä 2000. Jälkimmäisissä kisoissa hän teki joukkueensa kolmannen maalin lukemiin 3–1 päättyneessä loppuottelussa Argentiinaa vastaan. Hän voitti maailmanmestaruuden Dublinissa 1994. == Lähteet == Luokka:Australialaiset maahockeypelaajat Luokka:Australialaiset olympiavoittajat Luokka:Vuonna 1972 syntyneet Luokka:Elävät henkilöt